./data/stoa0275/stoa024/stoa0275.stoa024.opp-lat1.xml
Aliquos Marcionitas et Valentinianosliberanda veritas expectabat  Interea perperam evangelizabatur,perperam credebatur; tot milia milium perperam tincta, tot operafidei perperam administrate, tot virtutes, tot charismata perperamoperata, tot sacerdotia, tot ministeria perperam functa, tot deniquemartyria perperam coronata  Aut si non perperam nec invacuum quale est, ut ante res dei currerent quam cuius deinotum esset? ante Christiani quam Christus inventus? ante haeresesquam vera doctrina? Sed enim in omnibus veritas imaginemantecedit, post vero similitudo succedit  Ceterum satis ineptum,ut pro priori doctrina haeresis habeatur, vel quoniam ipsa estquae futuras haereses cavendas praenuntiabat  Ad eius doctrinaeecclesiam scriptum est, immo ipsa doctrina ad ecclesiam scribit, Et si angelus de caelo aliter evangelizaverit, citra quamnos, anathema sit